Fiica lui Bill Gates s-a vaccinat împotriva Covid-19: "Din păcate, nu mi-a implantat în creier geniul tatălui meu".
Jennifer Gates s-a vaccinat împotriva COVID-19. Într-o postare pe contul său de Instagram, Jennifer le-a mulțumit oamenilor de știință și medicilor pentru eforturile lor. Tânăra a făcut și o glumă spunând că, din păcate, vaccinul nu i-a implantat în creier geniul tatălui său.
Fiica miliardarului Bill Gates, Jennifer, a anunțat pe Instagram că primit prima doză a unui vaccin bazat pe ARN mesager şi a publicat o fotografie alături, scrie Independent.Tânăra de 24 de ani a spus că s-a vaccinat împotriva Covid-19 și, totodată, și-a exprimat recunoştinţa față de oamenii de ştiinţă, medicii şi experţii care "au făcut posibilă această realizare în medicina modernă"."A trecut mai mult de un an de când SARS-CoV-2 a apărut şi acum avem mai multe soluţii, inclusiv imunizarea, pentru a ne ajuta să protejăm oamenii şi comunităţile. Sunt mai mult decât privilegiată să primesc prima doză prin care ARNm îmi învaţă celulele să clădească un răspuns imun la virus. Ca studentă la Medicină şi medic în devenire, sunt recunoscătoare că îmi va oferi protecţie şi siguranţă pentru munca mea viitoare", a scris Jennifer.În final, tânara a spus: "Voi purta în continuare o mască (sau două) după ce voi primi a doua doză". Ulterior ea a glumit: "Din păcate, vaccinul NU mi-a implantat în creier geniul tatălui meu. Măcar de-ar fi avut ARNm această putere…". Bill Gates, fondatorul Microsoft și unul dintre cei mai bogați oameni din lume, a anunțat că s-a vaccinat împotriva Covid, la sfârșitul lunii ianuarie.